
Nr. SC2019 – ___________
RAPORT DE SPECIALITATE
Privind modificarea pct. 6.3. – Nominalizarea surselor de finanţare – din Anexa 2 de la art. 4 al Hotărârii Consiliului Local al Municipiului Timişoara nr. 95/12.03.2019
Având în vedere Expunerea de motive a Primarului municipiului Timişoara şi proiectul de hotărâre privind modificarea pct. 6.3. – Nominalizarea surselor de finanţare – din Anexa 2 de la art. 4 al Hotărârii Consiliului Local al Municipiului Timişoara nr. 95/12.03.2019,
Facem următoarele precizări:

· Prin HCLMT nr. 700/20.12.2018 a fost aprobată documentația tehnico - economică elaborată la faza DALI, pentru investiția “Reabilitare construcţii, instalaţii şi utilităţi, clădire școală Grup Şcolar Emanuil Ungureanu, clădire P+2E”, întocmit de S.C. VIZ CONSTRUCT SPECIALIST S.R.L.;
· Prin HCLMT nr. 95/12.03.2019 s-a aprobat modificarea denumirii Hotarârii Consiliului Local nr. 700/20.12.2018 privind aprobarea documentației tehnico-economice, a indicatorilor tehnico-economici faza DALI și a descrierii sumare a investiției pentru obiectivul  “Reabilitare construcţii, instalatii şi utilităţi, clădire şcoală Grup Şcolar Emanuil Ungureanu, clădire P+2E”, prin modificarea denumirii obiectivului în “Reabilitare construcţii, instalaţii şi utilităţi, clădire şcoală Colegiul Tehnic Emanuil Ungureanu, clădire P+2E”.
La data prezentei, proiectul obiectivului de investiţii “Reabilitare construcţii, instalaţii şi utilităţi, clădire şcoală Colegiul Tehnic Emanuil Ungureanu, clădire P+2E” este depus la Agenţia pentru Dezvoltare Regională Vest (ADR Vest), fiind în etapa de evaluare a cererii de finanţare. Având în vedere acest fapt, până la această dată nu se cunoaşte valoarea care va fi aprobată din fonduri externe nerambursabile, cererea de finanţare nefiind încă aprobată. Din acest motiv nu se pot cuantifica valorire aferente celorlalte surse de finanţare.
   Prin Hotărârea nr. 95/12.03.2019 la anexa 2 a fost prezentată de către proiectant descrierea investiţiei la care facem referire mai sus, iar la pct. 6.3 a fost descrisă nominalizarea surselor de finanţare inclusiv cuantumul valoric aferent fiecăreia.
Având în vedere cele de mai sus, cât şi solicitarea de clarificare 6 transmisă de către ADR Vest, propunem  modificarea pct. 6.3 – Nominalizarea surselor de finanţare, exprimate în Anexa 2 de la HCL nr. 95/12.03.2019, care va avea următorul conţinut:

„pct. 6.3. Nominalizarea surselor de finanţare

Sursele de finanţare: buget local, buget de stat, fonduri externe nerambursabile”.

După aprobarea cererii de finanţare din fonduri externe nerambursabile şi încheierea contractului aferent acestora, se va putea stabilii valoarea pentru fiecare sursă de finanţare, iar acest fapt va face obiectul unei alte hotărâri de consiliu local care va fi supus aprobării acestuia.
În concluzie: luând în considerare cele de mai sus şi faptul că documentaţia tehnico-economică privind execuţia obiectivului de investiţii “Reabilitare construcţii, instalaţii şi utilităţi, clădire şcoală Colegiul Tehnic Emanuil Ungureanu, clădire P+2E” a fost aprobată prin hotărâre a Consiliului Local al municipiului Timişoara, toate modificările care intervin asupra acestei documentaţii se aprobă de către consiliul local.  
Având în vedere cele expuse în prezentul raport, apreciem că proiectul de hotărâre privind modificarea pct. 6.3. – Nominalizarea surselor de finanţare – din Anexa 2 de la art. 4 al Hotărârii Consiliului Local al Municipiului Timişoara nr. 95/12.03.2019, îndeplineşte condiţiile pentru a fi supus dezbaterii Consiliului Local al Municipiului Timişoara.

